b'\n_START_ARTICLE_\nBj\xc3\xb6rn Ferry\n_START_SECTION_\nKarriere\n_START_PARAGRAPH_\nBj\xc3\xb6rn Ferry debuterte  verdenscupen i 2001 i Hochfilzen. Han kom p\xc3\xa5 poengplass (blant de 30 beste) allerede i sitt tredje renn. Ferry vant seks individuelle renn i verdenscupen. De to f\xc3\xb8rste er fra jaktstarter i Antholz, henholdsvis i sesongen 2007/2008 og 2008/2009._NEWLINE_Under OL 2002 i Salt Lake City og 2006 i Torino startet han i alle \xc3\xb8velser. Den beste individuelle plasseringen var 14.-plass p\xc3\xa5 sprinten i 2006. I de samme lekene kom det svenske stafettlaget p\xc3\xa5 fjerdeplass. Han gikk tredje etappe p\xc3\xa5 Sveriges lag som vant gull p\xc3\xa5 mixed stafetten i VM i 2007 i Antholz, de andre p\xc3\xa5 laget var Helena Jonsson, Anna Carin Olofsson og Carl Johan Bergman._NEWLINE_Under OL 2010 i Whistler gikk han inn til en \xc3\xa5ttendeplass p\xc3\xa5 10 km sprint, og han gikk helt til topps p\xc3\xa5 jaktstarten. Dermed klarte en svensk mannlig skiskytter for f\xc3\xb8rste gang \xc3\xa5 vinne OL-gull siden Klas Lestander vant det f\xc3\xb8rste olympiske gull som ble delt ut i skiskyting, i OL 1960 i Squaw Valley. _NEWLINE_Ferry er gift med h\xc3\xa5ndbak-ut\xc3\xb8veren Heidi Andersson._NEWLINE_Ferry ble i 2010 tildelt Kongens medalje \xc2\xabf\xc3\xb6r idrottsbragd som skid\xc3\xa5kare och OS-guld i skidskytte\xc2\xbb.'